**Zápis z členskej konferencie SAG**

konanej dňa 12.5.2019 v hoteli Flóra, Dudince.

Prezident Miroslav Poliak predniesol návrh programu konferencie:

1. Otvorenie
2. Voľba skrutátora, predsedu konferencie a volebnej komisie
3. Správa prezidenta
4. Správa hospodára
5. Správa revízora
6. Voľba revízora
7. Odsúhlasenie žiadosti o uznanie SAG za národný športový zväz
8. Odsúhlasenie žiadosti o členstvom v SOŠV
9. Vyhlásenie výsledkov súťaží GPS, 9x9, U12, U16, U20, ženy
10. Diskusia
11. Návrh uznesení
12. Odsúhlasenie Stanov
13. Schválenie uznesení

Účastníci konferencie schválili program konferencie.

Hlasovanie: Za: 19 Proti:0 Zdržal sa:0 Nehlasoval:0

**K jednotlivým bodom programu**

1. Konferenciu otvoril a privítal účastníkov konferencie prezident Miroslav Poliak.
2. Za predsedu konferencie bol navrhnutý Miroslav Poliak. Za členov volebnej komisie boli navrhnutí Martin Strelka, Miroslav Kostolanský a Ivan Oravec. Za skrutátora bol navrhnutý Martin Strelka.

Účastníci konferencie všetky tieto návrhy schválili.

Hlasovanie: Za: 17 Proti:0 Zdržal sa:1 Nehlasoval:1

1. Správu prezidenta predniesol Mirosla Poliak, príloha č. 1.
2. Správu hospodára poslal Juraj Waczulík, pre neprítomnosť predniesol Milan Jadroň, príloha č. 2.
3. Správu revízora predniesol Mikuláš Truchan, príloha č. 3.
4. Správu volebnej komisie o voľbe revízora predniesol Martin Strelka, príloha č. 4.  
   Za revízora asociácie na roky 2019 až 2021 bol zvolený Mikuláš Truchan.

Hlasovanie: Za: 17 Proti:0 Zdržal sa:1 Nehlasoval:1

1. Konferencia odsúhlasila, aby po prijatí nových stanov, po splnení podmienky päť prihlásených riadnych členov (klubov) a sto prihlásených individuálnych členov - aktívnych hráčov podľa Zákona o športe sa SAG uchádzala o uznanie za národný športový zväz.  
   Hlasovanie: Za: 17 Proti:0 Zdržal sa:1 Nehlasoval:1
2. Konferencia SAG sa prihlásila k prijatiu Svetového antidopingového kódexu  
   Hlasovanie: Za: 18 Proti:0 Zdržal sa:1 Nehlasoval:0  
   Konferencia zaviazala SAG podieľať sa na plnení úlohy olympijského hnutia a rozvoji športu v Slovenskej republike,   
   Hlasovanie: Za: 19 Proti:0 Zdržal sa:0 Nehlasoval:0  
   Konfeerencia zaviazala SAG riadiť sa základnými princípmi olympijskej charty.  
   Hlasovanie: Za: 17 Proti:0 Zdržal sa:2 Nehlasoval:0  
   Konferencia odsúhlasila, aby sa SAG uchádzala o členstvo v Slovenskom olympijskom a športovom výbore.  
   Hlasovanie: Za: 18 Proti:0 Zdržal sa:1 Nehlasoval:0
3. Vyhlásenie výsledkov súťaží

Slavomír Králik vyhlásil výsledky:

* + GPS2018, GPSJ2018
  + Majstrovstiev Slovenska na doske 9x9
  + MSRJ U12, U16, U20
  + MSR žien

1. Diskusia

Miroslav Šmíd navrhol na Festivale názov Turnaj v rengo namiesto termínu Majstrovstvá Slovenska v rengo, ktoré by mali byť v inom mieste a termíne ako MS Pairgo. Maroš Kráľ sa pýtal, či turnaje v atarigo sa môžu rátať do aktivity. Odpoveď bola negatívna, namiesto atarigo bol navrhnutý turnaj 9x9.

1. Návrh uznesenia

Členská konferencia zvolila nového revizora Mikuláša Truchana.  
Členská konferencia berie na vedomie:

Správu prezidenta SAG za rok 2018

Správu o hospodárení SAG za 2018

Správu revízora SAG za 2018

Členská konferencia sa prihlásila k prijatiu Svetového antidopingového kódexu, k dobrovoľnému podieľaniu sa na plnení úlohy olympijského hnutia a rozvoji športu v Slovenskej republike, že sa riadi základnými princípmi olympijskej charty. Konferencia odsúhlasila, aby sa SAG uchádzala o členstvo v Slovenskom olympijskom a športovom výbore.

Členská konferencia odsúhlasila, aby po splnení podmienky prijatíe nových stanov, mať päť prihlásených riadnych členov (klubov) a mať sto prihlásených individuálnych členov - aktívnych hráčov podľa Zákona o športe, sa SAG uchádzala o uznanie za národný športový zväz.  
Členská konferencia schválila nové Stanovy.

1. Členská konferencia schválila nové Stanovy so sídlom Junácka 6, 831 04 Bratislava.

Hlasovanie: Za: 18 Proti:0 Zdržal sa:1 Nehlasoval:0

1. Členská konferencia schválila uznesenie.

Hlasovanie: Za: 18 Proti:0 Zdržal sa:1 Nehlasoval:0

Počet prítomných: 20, z toho 19 s hlasovacím právom (viď prezenčná listina)

Zapísal: Miro Poliak

Miroslav Poliak

Prezident SAG